Små børn kan let fylde en ble til kanten – plus det løse. Du kan regne med, at puslepuden bliver beskidt med både det ene og det andet. Sørg for at vælge en puslepude med vandafvisende (og gerne vaskbart) betræk.
Vælg som minimum en puslepude, der kan tørres af – og endnu bedre vaskbar i maskine. Hvis selve puslepuden ikke kan vaskes, så kan du lægge et stykke frotté med plastbagside på puden og bruge vaskbare betræk. Du kommer ikke til at se ret meget til den nuttede puslepude med dyremønster – med mindre den kan vaskes.